Document ID: 31997R0418

KOMMISSIONENS FORORDNING (EF) Nr. 418/97 af 4. marts 1997 om ændring af forordning (EØF) nr. 210/69 om medlemsstaternes og Kommissionens gensidige meddelelser inden for sektoren for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 28, og
ud fra følgende betragtninger:
Ved Kommissionens forordning (EØF) nr. 210/69 (3), senest ændret ved forordning (EF) nr. 1171/96 (4), er det fastsat, hvilke oplysninger om forvaltningen af markedet for mejeriprodukter der skal meddeles Kommissionen regelmæssigt;
ved Kommissionens forordning (EF) nr. 417/97 (5), der ændrer Kommissionens forordning (EF) nr. 1466/95 (6), er der fastsat en særordning for ydelsen af restitutioner for de bestanddele af EF-oprindelse, der indgår i smelteost, som er fremstillet under proceduren for aktiv forædling; det bør fastsættes, at de relevante oplysninger skal fremsendes; fremsendelsen sker via IDES-systemet; for at der kan tages hensyn til opdelingerne under denne ordning, bør det angives, hvilken edb-kommunikationskode for IDES, der anvendes;
Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I artikel 6 i forordning (EØF) nr. 210/69 foretages følgende ændringer:
1) Punkt 1, litra a), affattes således:
»a) - de mængder, fordelt på kode i nomenklaturen over eksportrestitutioner for mejeriprodukter og på destinationskode, for hvilke der samme dag er ansøgt om licenser:
i) som nævnt i artikel 1 i Kommissionens forordning (EF) nr. 1466/95 (*) undtagen dem, der er nævnt i artikel 1c i forordningen
(edb-kommunikationskode for IDES: 1)
ii) som nævnt i artikel 1c i forordning (EF) nr. 1466/95
(edb-kommunikationskode for IDES: 9)
- oplysning om, at der ikke er indgivet licensansøgninger
(*) EFT nr. L 144 af 28. 6. 1995, s. 22.«
2) I punkt 2, indsættes som litra g):
»g) de mængder mejeriprodukter fordelt på KN-kode og kode for afsendelsesland, der ikke befinder sig i en af de i traktatens artikel 9, stk. 2, nævnte situationer, og som er indført for at blive anvendt til fremstilling af produkter henhørende under KN-kode 0406 30, jf. artikel 8, stk. 3, tredje led, i Kommissionens forordning (EØF) nr. 3665/87 (*), og for hvilke den i artikel 1c, stk. 3, i forordning (EØF) nr. 1466/95 nævnte tilladelse er givet.
(*) EFT nr. L 351 af 14. 12. 1987, s. 1.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 1997.

Labels: 17
3
12
18
15